CELEX: 62017CA0014
Language: hr
Date: 2018-07-12 00:00:00
Title: Predmet C-14/17: Presuda Suda (četvrto vijeće) od 12. srpnja 2018. (zahtjev za prethodnu odluku koji je uputio Consiglio di Stato – Italija) – VAR, Srl, Azienda Trasporti Milanesi SpA (ATM) protiv Iveco Orecchia SpA (Zahtjev za prethodnu odluku — Javna nabava — Direktiva 2004/17/EZ — Članak 34. — Nabava rezervnih dijelova za autobuse i trolejbuse — Tehničke specifikacije — Jednakovrijedni proizvodi — Mogućnost dokazivanja jednakovrijednosti nakon dodjele ugovora)

10.9.2018   
            
            
               HR
            
            
               Službeni list Europske unije
            
            
               C 319/4
            
         
      Presuda Suda (četvrto vijeće) od 12. srpnja 2018. (zahtjev za prethodnu odluku koji je uputio Consiglio di Stato – Italija) – VAR, Srl, Azienda Trasporti Milanesi SpA (ATM) protiv Iveco Orecchia SpA
      (Predmet C-14/17) (1)
      
      ((Zahtjev za prethodnu odluku - Javna nabava - Direktiva 2004/17/EZ - Članak 34. - Nabava rezervnih dijelova za autobuse i trolejbuse - Tehničke specifikacije - Jednakovrijedni proizvodi - Mogućnost dokazivanja jednakovrijednosti nakon dodjele ugovora))
      (2018/C 319/05)
      Jezik postupka: talijanski
      
         Sud koji je uputio zahtjev
      
      Consiglio di Stato
      
         Stranke glavnog postupka
      
      
         Tužitelji: VAR, Srl, Azienda Trasporti Milanesi SpA (ATM)
      
         Tuženik: Iveco Orecchia SpA
      
         Izreka
      
      Članak 34. stavak 8. Direktive 2004/17/EZ Europskog parlamenta i Vijeća od 31. ožujka 2004. o usklađivanju postupaka nabave subjekata koji djeluju u sektoru vodnog gospodarstva, energetskom i prometnom sektoru te sektoru poštanskih usluga treba tumačiti na način da, kad tehničke specifikacije u dokumentaciji za nadmetanje upućuju na određeni žig, podrijetlo ili proizvodnju, naručitelj mora od ponuditelja zahtijevati da već u svojoj ponudi podnese dokaz o jednakovrijednosti ponuđenih proizvoda i onih utvrđenih u navedenim tehničkim specifikacijama.
      
         (1)  SL C 168, 19. 5. 2017.